《和张仁甫李花韵》
宋代·冯时行

江头谁家千树李，影落清江彻江尾。
风吹扁舟到花下，花间啁江亦欣喜。
瑶林成径千步长，花光烛天天半香。
恍如坐我群玉府，飞琼酌劝青霞觞。
胜事此游难具列，照映肝肠尽明洁。
老怀已戒语作绮，新诗向拟风回雪。
东家西邻诗更奇。一时共借花光辉。
更须妙索留春句，无使花飞春告归。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。